text: [{"text_idx": "#000002", "text": "Fyrrverandi HB-venjarin fer ikki ni\u00f0ur aftur i\u0301 n\u00e6stbestu donsku deildina. IFK Go\u0308teborg hevur i\u0301 dag kunngj\u00f8rt Jens Berthel Askou sum ny\u0301ggjan h\u00f8vu\u00f0svenjara."}, {"text_idx": "#000004", "text": "I\u0301 2020 kom Jens Berthel Askou til HB og var a\u0301 si\u0301n ha\u0301tt vi\u00f0 til at flyta f\u00f8royskan fo\u0301tbo\u0301lt, saman vi\u00f0 fysiska venjaranum Sebastian Dam og ty\u0301ska hja\u0301lparvenjaranum Kevin Schindler. Danski venjarin hev\u00f0i ein kontantan sti\u0301l, og HB vann greipuna fyri fyrstu fer\u00f0 i\u0301 16 a\u0301r.Ein ma\u0301na\u00f0 eftir steypafinaluna var greitt, at Berthel ikki fo\u0301r at halda fram i\u0301 HB. AC Horsens vildi hava fatur a\u0301 honum, og har hevur nu\u0301 40-a\u0301ra gamli venjarin veri\u00f0 si\u0301\u00f0ani.Horsens, vi\u00f0 Halli Hanssyni i\u0301 ho\u0301pinum, la\u0301 til ni\u00f0urflyting, ta\u0301 Jens Berthel Askou to\u0301k vi\u00f0 i\u0301 2021, og li\u00f0i\u00f0 flutti eisini ni\u00f0ur. Berthel fekk to\u0301k to\u0301 ju\u0301tska felagi\u00f0 upp i\u0301 Superliguni aftur. Byrjanin upp a\u0301 kappingara\u0301ri\u00f0 var eisini go\u0301\u00f0, men so li\u0301\u00f0andi er Horsens fa\u0301na\u00f0, og javnleikur a\u0301 seinasta degi mo\u0301ti Lyngby var ikki no\u0301g miki\u00f0 til at bjarga li\u0301vinum.Les eisini: Lyngby bjarga\u00f0i s\u00e6r li\u0301vinumU\u0301rslitini seinastu ti\u0301\u00f0ini hava to\u0301 ikki hildi\u00f0 \u00f8\u00f0rum fel\u00f8gum fra\u0301 at hyggja n\u00e6rri eftir danska venjaranum, og fyrrapartin kunngj\u00f8rdi IFK Go\u0308teborg, at Jens Berthel Askou skiftir til Sv\u00f8ri\u0301kis. Partarnir hava gj\u00f8rt ein sa\u0301ttma\u0301la, i\u00f0 er galdandi i\u0301 try\u0301 og eitt ha\u0301lvt a\u0301r, og svenska sto\u0301rfelagi\u00f0 keypir Berthel leysan fra\u0301 AC Horsens.IFK Go\u0308teborg hevur vunni\u00f0 svenska meistaraheiti 18 fer\u00f0ir - seinast i\u0301 2007 - og bert Malmo\u0308 FF hevur vunni\u00f0 fleiri fer\u00f0ir. Felagi\u00f0 u\u0301r n\u00e6stst\u00f8rsta svenska by\u0301num hevur evunni\u00f0 steypakappingina a\u0301tta fer\u00f0ir - seinast i\u0301 2020 - og sto\u0301\u00f0 seg o\u0301gvuliga v\u00e6l i\u0301 evropeiskum kappingum i\u0301 a\u0301ttatia\u0301runum og fyrst i\u0301 ni\u0301tia\u0301runum. IFK Go\u0308teborg vann UEFA Cup tv\u00e6r fer\u00f0ir, og kom fleiri fer\u00f0ir langt i\u0301 Champions League/Europa Cup fyri meistarali\u00f0.I\u0301 l\u00f8tuni stendur to\u0301 einki til hja\u0301 stolta felagnum. IFK Go\u0308teborg hevur bert 7 stig fyri ellivu dystir og liggur i\u0301 botnstri\u0301\u00f0num - nummar 14 av 16 li\u00f0um. Venjarin hevur fingi\u00f0 sekkin, og nu\u0301 skal Jens Berthel Askou royna at sty\u0301ra sku\u0301tuni r\u00e6tta vegin."}]